கேள்வி: போர்க்களத்தில் ஒரு பூ பற்றி விளக்கவும்.
பதில்: ''போர்க்களத்தில் ஒரு பூ'' (''Porkalathil Oru Poo'') என்பது கே. கணேசன் இயக்கிய வெளியாகாத ஒரு இந்திய தமிழ்த் திரைப்படமாகும். இது "லெப்டினன்ட் கர்னல் இசைப் பிரியா" என்றும் அழைக்கப்படும் இசைப்பிரியாவின் வாழ்க்கையை அடிப்படையாகக் கொண்டது. இசைப்பிரியா தமிழீழ விடுதலைப் புலிகள் ஊடகவியலாளரும் தொலைக்காட்சித் தொகுப்பாளருமாவார். இப்படம் 2015 இல் வெளியிட திட்டமிடப்பட்டது, ஆனால் இப்படம் வெளியானால் அது இந்திய இலங்கை உறவுகள் பாதிக்கும் என்ற காரணத்தால் இந்தியத் திரைப்படத் தணிக்கை குழு தடை செய்யப்பட்டது.
கேள்வி: போர்க்களத்தில் ஒரு பூ - சர்ச்சை குறித்து விரிவாக சொல்லுங்கள்.
பதில்: திரைப்பட தணிக்கை வாரிய உறுப்பினர் எஸ். வி. சேகர் மதிப்பாய்வு செய்யப்பட்ட பின்னர், இலங்கையுடனான இந்திய உறவுகளைப் பாதிக்கும் என்ற காரணத்தைக் கூறி, ''போர்க்களத்தில் ஒரு பூ'' திரைப்படத்திற்கு இந்தியத் திரைப்படத் தணிக்கை குழு அனுமதி மறுத்து தடை விதித்தது. இந்தத் தடையை எதிர்த்துப் போராடத் திட்டமிட்டுள்ளதாக திரைப்படத் தயாரிப்பாளர்கள் தெரிவித்துள்ளனர். அக்டோபர் 8, 2016 அன்று, சென்னை உயர் நீதிமன்றம் நீதிபதி டி. எஸ். சிவஞானம், இந்தியத் திரைப்படத் தணிக்கை குழு படத்திற்கு சான்றிதழ் மறுத்த தீர்ப்பை உறுதி செய்தார். இசைப்பிரியாவின் தாயாரும் சகோதரியும் படத்தை வெளியிடுவதை எதிர்த்தனர். ஏனெனில் அது அவர்களின் தற்போதைய வாழ்க்கையைப் பாதிக்கக்கூடும் என்று அஞ்சினர். இப்படத்திற்கு இளையராஜா இசையமைத்தார்.